পীরগঞ্জে বাবার পর ছেলেকে কুপিয়ে হত্যা!
পীরগঞ্জে বাবার পর এবার ছেলেকে ধাওয়া করে হত্যা করা হয়েছে। শুক্রবার সন্ধ্যায় উপজেলার মদনখালী আকন্দপাড়ায় মহাজুর রহমানকে (৩২) ছুরি দিয়ে এলোপাতাড়ি কুপিয়ে হত্যা করে চাচাত ছোট ভাই নুর আলম (২৫)।







প্রত্যক্ষদর্শী ও পারিবারিক সূত্র জানায়, উপজেলার মদনখালী ইউনিয়নের আকন্দপাড়ার মোস্তাফিজুর রহমানের সঙ্গে জমিজমা নিয়ে প্রায় ১৫ বছর আগে তার আপন ছোট ভাই মুনছুর আলীর বিরোধ শুরু হয়।




এরই জের ধরে প্রায় ১০ বছর আগে মুনছুর আলী বড় ভাই মোস্তাফিজুরকে কুপিয়ে হত্যা করে। ওই ঘটনায় দুই পরিবারের মধ্যে বিরোধ আরও বাড়ে।
সূত্র জানায়, শুক্রবার সন্ধ্যায় মদনখালী তিনমাথার মোড়ে ছুরি নিয়ে মুনছুরের ছেলে নুর আলম তার চাচাত ভাই মোস্তাফিজুরের ছেলে মহাজুরের জন্য অপেক্ষা করছিল।
একপর্যায়ে ঘটনাস্থলে মহাজুর আসামাত্রই তাকে নুর আলম ধাওয়া করে একটি পরিত্যক্ত বাড়ির ভেতরে ঢুকিয়ে ছুরি দিয়ে এলাপাতাড়ি কুপিয়ে হত্যার পর সে পালিয়ে যায়।
ইউনিয়নটির চেয়ারম্যান শামছুল আলম জানান, বাবার পর ছেলেকে হত্যার ঘটনাটি খুবই দুঃখজনক।
ভেন্ডাবাড়ী পুলিশ তদন্ত কেন্দ্রের ইনচার্জ আমিনুল ইসলাম বলেন, এখনো কোনো অভিযোগ পাইনি।

পীরগঞ্জে বাবার পর এবার ছেলেকে ধাওয়া করে হত্যা করা হয়েছে। শুক্রবার সন্ধ্যায় উপজেলার মদনখালী আকন্দপাড়ায় মহাজুর রহমানকে (৩২) ছুরি দিয়ে এলোপাতাড়ি কুপিয়ে হত্যা করে চাচাত ছোট ভাই নুর আলম (২৫)।